১৭৬৫ সালে দেওয়ান মানিকচাঁদ এ এলাকায় গড়ে তুলেছিলেন একটি বাজার বা গঞ্জ। গঞ্জের নামকরণ করেছিলেন তিনি তার ছেলে দয়াচাঁদের নামে_ দয়াগঞ্জ। মানিকচাঁদের মৃত্যুর পর বাজারটির মালিক হয়েছিলেন  দয়াচাঁদ। কিন্তু ঋণভারে জর্জরিত দয়াচাঁদ ঋণশোধের জন্য বাজারটি বিক্রি করে দিয়েছিলেন ভিখনলাল ঠাকুরের কাছে। এরপর কিছুদিন বাজারটি পরিচিত ছিল ভিখনলাল বাজার নামে। কিন্তু, তারপর ভিখনলাল বাজার নামটি বিলুপ্ত হয়ে পুরনো নাম দয়াগঞ্জই আবার চালু হয়ে গিয়েছিল সবার অগোচরে।